b'\n_START_ARTICLE_\nLeeds United F.C.\n_START_PARAGRAPH_\nLeeds United Association Football Club ali enostavno Leeds United je angle\xc5\xa1ki nogometni klub iz mesta Leeds. Klub je bil ustanovljen leta 1919  in trenutno igra v 2. angle\xc5\xa1ki nogometni ligi. Klub je dolgo \xc4\x8dasa igral v samem vrhu angle\xc5\xa1ke lige, a po koncu sezone 2007/08, ko je zapadel v finan\xc4\x8dne te\xc5\xbeave, je prvi\xc4\x8d igral tudi v 3. angle\xc5\xa1ki nogometni ligi._NEWLINE_Najuspe\xc5\xa1nej\xc5\xa1e obdobje za Leeds United je bilo obdobje v \xc5\xa1estdesetih in sedemdesetih letih 20. stoletja, pod vodstvom trenerja Dona Revia, ko je klub osvajal doma\xc4\x8de in evropske trofeje. Po odhodu Dona Revia s trenerske klopi leta 1982, je Leeds United padel v drugo ligo in tam ostal do leta 1990, ko ga je Howard Wilkinson spet popeljal v Premier League. 2 leti kasneje, je Leeds \xc5\xbee igral v Ligi prvakov._NEWLINE_Leedsov doma\xc4\x8di stadion je Elland Road. Barvi dresov sta bela in modra. Nadimki njegovih nogometa\xc5\xa1ev pa so "Leeds", "United", "The Whites" (beli) in "The Peacocks" (pavi). Slednji je zastaral, kajti nekdanje ime Leedsovega stadiona je bil \'The Old Peacock Ground\'.'